"Setswana Puo ya Gae (HL)/P3 11 DBE/Ngwanaitseele 2021 NSC – Kaedi ya go tshwaya KAROLO YA B: DITLHANGWA TSA TIRISANO POTSO 2 2.1 LEKWALO LA BOTSALANO Lekwalo la botsalano ke le le kwalelwang motho mongwe yo o rileng, e ka nna wa lesika kgotsa tsala go tlhaeletsana jaaka go leboga, itsise, kopa, keleletsomasego, jalojalo. Dintlha tse di tshwanetseng go elwa tlhoko fa go tshwaiwa lekwalo la botsalano:  Lekwalo le, le le khutshwane le neela dintlhakgolo ka se o buang ka ga sona. Palo ya mafoko a lona ke 180–200 diteng fela.  Le supe maikutlo a mokwadi fela le se ka la teba thata.  Le se ka la nna le diphoso tsa mofuta ofe.  Le fe tshedimosetso ya se go buiwang ka ga sona.  Aterese ke ya mokwadi fela. Se se lebeletsweng go tswa mo batlhatlhojweng:  Aterese e nne nngwe, ya mokwadi.  Ditumediso di kwalwe.  A tlhagise maikutlo a gagwe, leina la yunibesithi le letlha le a yang go simolola ka lona.  A tlhagise dithuto tse a tlileng go di tsenela.  A tlhagise maitsholo a gagwe kwa yunibesithing.  A thadise tsela e a yang go dirisa nako ka yona mo dithutong go fitlhelela maitlhomo a gagwe.  Bokhutlo e nne jo bo maleba ka se se solofetsweng.  Mokwadi a kwale leina la gagwe fela. [25] 2.2 MAIKAO (LOKWALOIKITSISO) LE LEKWALOPHELEGETSO Palo ya mafoko a maikao mmogo le lekwalophelegetso ke 180-200 diteng fela. MAIKAO (LOKWALOIKITSISO) Maikao (Lokwaloikitsiso) ke lokwalo lo lo buang ka botshelo jwa mokwadi. Lo kwalelwa ditheo le mafapha a puso fa mong a batla tiro. Ke tshedimosetso e e kitlaneng e e maleba thata le mofuta wa tiro e e kopiwang. Dintlha tse di tshwanetsweng go elwa tlhoko fa go tshwaiwa maikao (lokwaloikitsiso):  Neelana ka tshedimosetso e ntsi ka moo o ka kgonang ka teng, e nne e e maleba fela e nne khutshwane.  Maikao a tshwanetse go kitlana, a tlhamalale le go nepagala.  Dirisa ditlhogo tse di leng botlhofo go di buisa le go di tlhaloganya, le diphatlha tse di lekaneng go arologanya dikarolo tse di sa kopaneng.  Supa bokgoni jwa boeteledipele fa go kgonagala, supa le dikgono tsa go dira ka setlhopha le ka go dira o le esi.  Leka go dira gore Maikao a gago a farologane le a batho ba bangwe botlhe a a amogetsweng ke bathapi.  Maikao a gago a bopiwe go tshwanela ditlhokego tsa tiro.  A se ka a nna le diphoso tsa mofuta ofe. Kwalololo e ileditswe Phetla"